**ՀՀ պետական բյուջեի կատարման ամփոփ բնութագիրը**

**2022 թվականի հունվարին**

2022 թվականի հունվար ամսվա ընթացքում ՀՀ պետական բյուջեի եկամուտները կազմել են 149.7 մլրդ դրամ, ծախսերը` 88.7 մլրդ դրամ, հավելուրդը՝ 61 մլրդ դրամ: Պետական բյուջեի ծրագրային և փաստացի ցուցանիշներում, պետության դրամական միջոցների համախմբված հաշվառման նպատակով, ներառվել են առանց սահմանափակման կատարվող վճարումները և վերջիններիս արդյունքում ձևավորված եկամուտները՝ ելնելով «Հայաստանի Հանրապետության 2022 թվականի պետական բյուջեի մասին» ՀՀ օրենքի 9‑րդ հոդվածի 2‑րդ կետի պահանջներից: Նշենք, որ հաշվետու ժամանակահատվածում ապահովվել է պետական բյուջեի ծախսային ծրագրերի շրջանակներում պետական մարմինների կողմից սահմանված կարգով ստանձնված պարտավորությունների ամբողջական կատարումը:

1. **ՀՀ պետական բյուջեի ցուցանիշները (մլրդ դրամ)**

|  |  |  |  |  |
| --- | --- | --- | --- | --- |
|  | **Առաջին եռամսյակի ճշտված պլան** | **2022թ. հունվար ամսվա փաստ** | **Կատարողականն առաջին եռամսյակի ճշտված պլանի նկատմամբ** | **Կատարողականը տարեկան ճշտված պլանի նկատմամբ** |
| Եկամուտներ | 413.3 | 149.7 | 36.2% | 7.7% |
| Ծախսեր | 480.1 | 88.7 | 18.5% | 4.1% |
| Պակասուրդ | 66.8 | -61.0 | -91.3% | -25.8% |

*ՀՀ պետական բյուջեի եկամուտները*

2021 թվականի հունվար ամսվա համեմատ պետական բյուջեի եկամուտներն աճել են 10.1%‑ով կամ 13.7 մլրդ դրամով, որը հիմնականում պայմանավորված է հարկային եկամուտների աճով:

2022 թվականի հունվար ամսվա ընթացքումՀՀ պետական բյուջե են մուտքագրվել շուրջ 144.2 մլրդ դրամ *հարկային եկամուտներ և պետական տուրքեր*, որոնք կազմել են առաջին եռամսյակի ծրագրային ցուցանիշի 36.5%-ը: 2020 թվականի նույն ժամանակահատվածի համեմատ հարկային եկամուտներն ու պետական տուրքերն աճել են 10.5%‑ով կամ շուրջ 13.7 մլրդ մլրդ դրամով, որը հիմնականում պայմանավորված է ակցիզային հարկի, պետական տուրքի և ավելացված արժեքի հարկի գծով մուտքերի աճով:

1. **ՀՀ պետական բյուջեի եկամուտները (մլրդ դրամ)**

|  |  |  |  |  |
| --- | --- | --- | --- | --- |
|  | **2021թ. հունվար ամսվա փաստ** | **2022թ. տարեկան ճշտված պլան** | **2022թ. առաջին եռամսյակի ճշտված պլան** | **2022թ. հունվար ամսվա փաստ** |
| **Պետական բյուջեի եկամուտներ** | **136.0** | **1,947.8** | **413.3** | **149.7** |
| Հարկային եկամուտներ և պետական տուրքեր | 130.5 | 1,844.0 | 395.4 | 144.2 |
| Պաշտոնական դրամաշնորհներ | 1.0 | 41.8 | 6.2 | 0.5 |
| Այլ եկամուտներ | 4.5 | 62.1 | 11.7 | 5.0 |
| **Կշիռն ընդամենը եկամուտների մեջ** |  |  |  |  |
| Հարկեր և տուրքեր | 96.0% | 94.7% | 95.7% | 96.3% |
| Պաշտոնական դրամաշնորհներ | 0.7% | 2.1% | 1.5% | 0.3% |
| Այլ եկամուտներ | 3.3% | 3.2% | 2.8% | 3.4% |

Հաշվետու ժամանակահատվածի հարկային եկամուտների և պետական տուրքերի 37%‑ն ապահովվել է ավելացված արժեքի հարկի հաշվին: Նախորդ տարվա նույն ժամանակահատվածի համեմատ ավելացված արժեքի հարկի մուտքերի աճը պայմանավորված է ՀՀ ներմուծվող ապրանքներից ստացված մուտքերի աճով, իսկ ՀՀ‑ում արտադրվող ապրանքների ու ծառայությունների շրջանառությունից ստացված մուտքերի գծով արձանագրվել է անկում:

1. **ԱԱՀ-ի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2021թ. հունվար ամսվա փաստ** | **2022թ. հունվար ամսվա փաստ** | **2022թ. հունվար ամիսը 2021թ. հունվար ամսվա նկատմամբ** | **2022թ. և 2021թ. տարբերու-թյունը** |
| **Ավելացված արժեքի հարկ** | **49.8** | **53.4** | **107.2%** | **3.6** |
| Ներմուծումից, այդ թվում՝ | 19.3 | 26.3 | 136.4% | 7.0 |
| ԵԱՏՄ երկրներից | 10.0 | 12.8 | 127.7% | 2.8 |
| Ներքին շրջանառությունից | 30.5 | 27.1 | 88.9% | -3.4 |

2022 թվականի հունվար ամսվա ընթացքումպետական բյուջե մուտքագրված հարկային եկամուտների ու պետական տուրքերի 10.2%-ն ապահովվել է ակցիզային հարկի հաշվին: Նախորդ տարվա նույն ժամանակահատվածի համեմատ ակցիզային հարկի մուտքերի աճը պայմանավորված է ինչպես հանրապետությունում արտադրվող, այնպես էլ ՀՀ ներմուծվող ենթաակցիզային ապրանքների գծով մուտքերի աճով:

1. **Ակցիզային հարկի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2021թ. հունվար ամսվա փաստ** | **2022թ. հունվար ամսվա փաստ** | **2022թ. հունվար ամիսը 2021թ. հունվար ամսվա նկատմամբ** | **2022թ. և 2021թ. տարբերու-թյունը** |
| **Ակցիզային հարկ** | **8.4** | **14.8** | **176.0%** | **6.4** |
| Ներմուծվող ենթաակցիզային ապրանքներից | 2.7 | 4.6 | 169.9% | 1.9 |
| ՀՀ-ում արտադրվող ենթաակցիզային ապրանքներից | 5.7 | 10.2 | 178.9% | 4.5 |

2022 թվականի հունվար ամսվա ընթացքում պետական բյուջե մուտքագրված առանձին հարկատեսակների վերաբերյալ տեղեկատվությունը ներկայացված է Աղյուսակ 5‑ում:

Հաշվետու ժամանակահատվածում կուտակային կենսաթոշակային բաղադրիչի մասնակիցների կողմից պետական բյուջե է փոխանցվել շուրջ 5.2 մլրդ դրամ սոցիալական վճար` ապահովելով հարկային եկամուտների և պետական տուրքերի 3.6%-ը և 51%-ով կամ ավելի քան 1.7 մլրդ դրամով գերազանցելով նախորդ տարվա նույն ժամանակահատվածի ցուցանիշը: Աճը հիմնականում պայմանավորված է այն հանգամանքով, որ յուրաքանչյուր ամիս փաստացի վճարումները կատարվում են հիմնականում նախորդ ամսվա եկամուտներից, որոնց դիմաց մինչև 2021 թվականի հունվարի 1-ը սահմանված էր սոցիալական վճարի անհատի մասնաբաժնում աշխատողի մասնակցության 2.5% դրույքաչափ, որը 2021 թվականի հունվարի 1-ից բարձրացվել է՝ կազմելով 3.5%:

2022 թվականի հունվար ամսվա ընթացքում բնապահպանական հարկի և բնօգտագործման վճարների գծով պետական բյուջեի զուտ մուտքերը կազմել են 1.5 մլրդ դրամ: Մասնավորապես՝ ադյունահանված մետաղական օգտակար հանածոների և դրանց վերամշակման արդյունքում ստացված արտադրանքի իրացման համար վճարվող ռոյալթիի գծով նախորդ տարի ստացված գերավճարների վերադարձի արդյունքում արձանագրվել են ռոյալթիի ‑7.1 մլրդ դրամ զուտ մուտքեր: Առանց ռոյալթիի՝ բնապահպանական հարկի ու բնօգտագործման վճարների գծով մուտքերն աճել են 45.9%-ով կամ 478.2 մլն դրամով, որը հիմնականում պայմանավորված է օգտակար հանածոների արդյունահանման դիմաց ստացված բնօգտագործման վճարների և ՀՀ ներմուծվող շրջակա միջավայրին վնաս պատճառող ապրանքների համար գանձված բնապահպանական հարկի աճով:

Հաշվետու ժամանակահատվածում պետական բյուջեի հարկերի և տուրքերի 3.4%-ը ձևավորվել է այլ հարկերի հաշվին՝ կազմելով 4.9 մլրդ դրամ: Մասնավորապես` 2.4 մլրդ դրամ են կազմել «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքով սահմանված դրոշմանիշային վճարները, 1.7 մլրդ դրամ՝ ռադիոհաճախականության օգտագործման պարտադիր վճարները, 311.2 մլն դրամ` հարկային օրենսդրության խախտման համար սահմանված տուգանքները, 238.8 մլն դրամ՝ ճանապարհային հարկը, 128.7 մլն դրամ՝ ԵԱՏՄ անդամ չհանդիսացող պետություններից միջազգային փոստային կամ սուրհանդակային առաքումներով կամ որպես ուղեկցող բեռ ներմուծվող ապրանքների համար ՀՀ մաքսային մարմինների կողմից գանձվող միասնական մաքսային վճարը, 87.6 մլն դրամ՝ հանրային ծառայությունների կարգավորման պարտադիր վճարները: Նախորդ տարվա հունվարի համեմատ այլ հարկերի փաստացի ցուցանիշն աճել է 71.3%-ով կամ 2 մլրդ դրամով: Աճն արձանագրվել է հիմնականում դրոշմանիշային վճարների գծով՝ պայմանավորված 2021 թվականի հունվարի 1-ից «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքում կատարված փոփոխությունների համաձայն դրոշմանիշային վճարների դրույքաչափերի բարձրացմամբ:

2022 թվականի հունվարին հարկերի անցումային գերավճարից մարվել է 899 հազար դրամ, իսկ նախորդ տարվա նույն ժամանակահատվածում մարում տեղի չի ունեցել:

1. **ՀՀ պետական բյուջեի հարկային եկամուտների և պետական տուրքերի փաստացի ցուցանիշները (մլրդ դրամ)**

|  |  |  |  |  |
| --- | --- | --- | --- | --- |
|  | **2021թ. հունվար ամսվա փաստ** | **2022թ. հունվար ամսվա փաստ** | **2022թ. հունվար ամիսը 2021թ. հունվար ամսվա նկատմամբ** | **2022թ. և 2021թ. տարբերու-թյունը** |
| **Հարկային եկամուտներ և պետական տուրքեր,** **այդ թվում`** | **130.5** | **144.2** | **110.5%** | **13.7** |
| **1. Հարկային եկամուտներ** | **128.5** | **135.9** | **105.7%** | **7.4** |
| ԱԱՀ | 49.8 | 53.4 | 107.2% | 3.6 |
| Ակցիզային հարկ | 8.4 | 14.8 | 176.0% | 6.4 |
| Շահութահարկ | 5.2 | 4.8 | 93.0% | -0.4 |
| Մաքսատուրք | 4.9 | 6.1 | 124.8% | 1.2 |
| Եկամտային հարկ | 46.4 | 43.9 | 94.6% | -2.5 |
| Շրջանառության հարկ | 6.5 | 8.4 | 129.3% | 1.9 |
| Սոցիալական վճար (կուտակային կենսաթոշակի գծով) | 3.4 | 5.2 | 151.0% | 1.7 |
| Բնապահպանական հարկ և բնօգտագործման վճար | 1.0 | -5.6 | -539.1% | -6.7 |
| Այլ հարկեր | 2.8 | 4.9 | 171.3% | 2.0 |
| Հարկերի անցումային գերավճարից մարված հարկային պարտավորություններ | 0.0 | -0.0 |  | -0.0 |
| **2. Պետական տուրք** | 2.0 | 8.3 | 414.3% | 6.3 |
| **Կշիռն ընդամենը հարկերի և տուրքերի մեջ**, այդ թվում՝ |  |  |  |  |
| **1. Հարկային եկամուտներ** | **98.5%** | **94.2%** |  |  |
| ԱԱՀ | 38.1% | 37.0% |  |  |
| Ակցիզային հարկ | 6.4% | 10.2% |  |  |
| Շահութահարկ | 4.0% | 3.4% |  |  |
| Մաքսատուրք | 3.7% | 4.2% |  |  |
| Եկամտային հարկ | 35.6% | 30.5% |  |  |
| Շրջանառության հարկ | 5.0% | 5.9% |  |  |
| Սոցիալական վճար (կուտակային կենսաթոշակից) | 2.6% | 3.6% |  |  |
| Բնապահպանական հարկ և բնօգտագործման վճար | 0.8% | -3.9% |  |  |
| այլ հարկեր | 2.2% | 3.4% |  |  |
| Հարկերի անցումային գերավճարից մարված հարկային պարտավորություններ | 0.0% | 0.0% |  |  |
| **2. Պետական տուրք** | **1.5%** | **5.8%** |  |  |

2022 թվականի հունվար ամսվա ընթացքում պետական բյուջե են մուտքագրվել 8.3 մլրդ դրամ *պետական տուրքեր*` կազմելով եռամսյակային ծրագրի 44.1%‑ը: Պետական տուրքերում մեծ տեսակարար կշիռ ունեն լիցենզավորման ենթակա գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար գանձվող տուրքերը: Վերջիններիս գծով մուտքերը կազմել են շուրջ 6.3 մլրդ դրամ՝ 53.5%‑ով ապահովելով եռամսյակային ծրագրային ցուցանիշը: Համեմատաբար բարձր ցուցանիշը հիմնականում պայմանավորված է «Պետական տուրքի մասին» ՀՀ օրենքով 2021 թվականի սեպտեմբերից պղնձի և մոլիբդենի խտահանքեր արտահանելու լիցենզիաներ կամ թույլտվություններ կամ հավաստագրեր տրամադրելու համար պետական տուրքերի սահմանմամբ, որոնց գծով հաշվետու ժամանակահատվածում պետական բյուջե է մուտքագրվել 5.7 մլրդ դրամ կամ եռամսյակային ծրագրային ցուցանիշի 57.1%-ը: Հիմնականում նշված հանգամանքով է պայմանավորված նաև նախորդ տարվա հունվար ամսվա համեմատ պետական տուրքի, և, մասնավորապես, լիցենզավորման ենթակա գործունեություն իրականացնելու նպատակով լիցենզիաներ, արտոնագրեր (թույլտվություններ) տալու ու օրենքով սահմանված այլ ծառայությունների և գործողությունների համար գանձվող տուրքերի գծով մուտքերի աճը:

Օրենքով սահմանված այլ ծառայությունների և գործողությունների համար սահմանված տուրքերի աճը հիմնականում պայմանավորված է ՀՀ-ից օդային տրանսպորտի միջոցներով ֆիզիկական անձանց (օդային ուղևորների) ելքի համար գանձվող տուրքերի 2.9 անգամ (487.5 մլն դրամ) աճով:

1. **Պետական տուրքերի գծով ՀՀ պետական բյուջեի մուտքերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար ամսվա փաստ** | **2022թ. առաջին եռամս-յակի ճշտված պլան** | **2022թ. հունվար ամսվա փաստ** | **Կատարո-ղականն առաջին եռամսյակի ճշտված պլանի նկատմամբ** | **2022թ. հունվար ամիսը 2021թ. հունվար ամսվա նկատմամբ** |
| **Պետական տուրքեր,** այդ թվում` | **2.0** | **18.8** | **8.3** | **44.2%** | **414.3%** |
| Դատարան տրվող հայցադիմումների, դիմումների, դատարանի դատական ակտերի դեմ վերաքննիչ և վճռաբեկ բողոքների համար, ինչպես նաև դատարանի կողմից տրվող փաստաթղթերի պատճեններ (կրկնօրինակներ) տալու համար | 0.2 | 0.5 | 0.2 | 44.0% | 154.4% |
| Հյուպատոսական ծառայությունների կամ գործողությունների համար | 0.2 | 0.6 | 0.2 | 27.4% | 99.1% |
| Պետական գրանցման համար | 0.3 | 1.3 | 0.3 | 24.9% | 122.2% |
| Ֆիզիկական անձանց տրվող իրավաբանական նշանակություն ունեցող փաստաթղթերի, որոշակի ծառայությունների կամ գործողությունների համար | 0.1 | 0.6 | 0.2 | 27.0% | 173.1% |
| Լիցենզավորման ենթակա գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար | 0.5 | 11.8 | 6.3 | 53.5% | 1386.6% |
| Օրենքով սահմանված այլ ծառայությունների և գործողությունների համար | 0.9 | 4.0 | 1.1 | 27.9% | 128.0% |
| Այլ պետական տուրքեր | 0.0 | 0.1 | 0.0 | 32.2% | 156.5% |

2022 թվականի հունվար ամսվա ընթացքում ստացվել են 468.6 մլն դրամ պաշտոնական դրամաշնորհներ՝ կազմելով առաջին եռամսյակում ծրագրված մուտքերի 7.6%-ը: Մուտքերը նախատեսվել էին նպատակային ծրագրերի շրջանակներում, որոնց կատարողականով է պայմանավորված նշված ցուցանիշը: Հունվար ամսին պետական բյուջե մուտքագրված պաշտոնական դրամաշնորհները 53.9%-ով կամ 548.9 մլն դրամով զիջել են նախորդ տարվա նույն ժամանակահատվածի ցուցանիշը:

Հաշվետու ժամանակահատվածում ՀՀ պետական բյուջեի *այլ եկամուտները* կազմել են ավելի քան 5 մլրդ դրամ՝ 43.2%-ով ապահովելով եռամսյակային ծրագրային ցուցանիշը: Նախորդ տարվա նույն ժամանակահատվածի համեմատ այլ եկամուտներն աճել են 12.8%‑ով կամ 571.2 մլն դրամով, որը հիմնականում պայմանավորված է բանկերում և այլ ֆինանսավարկային հաստատություններում բյուջեի ժամանակավոր ազատ միջոցների օգտագործումից ստացված տոկոսավճարների, իրավախախտումների համար գործադիր, դատական մարմինների կողմից կիրառվող պատժամիջոցներից և ապրանքների մատակարարումից ու ծառայությունների մատուցումից ստացված մուտքերի աճով:

Այլ եկամուտների առանձին բաղադրիչների վերաբերյալ տեղեկատվությունը ներկայացված է Աղյուսակ 7‑ում:

Հաշվետու ժամանակահատվածում ապրանքների մատակարարումից և ծառայությունների մատուցումից ստացված մուտքերի՝ նախորդ տարվա նույն ժամանակահատվածի համեմատ 22.9% աճը հիմնականում պայմանավորված է ՀՀ ոստիկանության և ՀՀ կադաստրի կոմիտեի կողմից մատուցվող ծառայությունների դիմաց ստացված մուտքերի աճով:

2022 թվականի հունվար ամսվա ընթացքում իրավախախտումների համար գործադիր, դատական մարմինների կողմից կիրառվող պատժամիջոցներից ստացված մուտքերի՝ նախորդ տարվա նույն ժամանակահատվածի համեմատ 32.7% աճը հիմնականում պայմանավորված է ճանապարհային երթևեկության կանոնները խախտելու համար ՀՀ ոստիկանության կողմից կիրառված պատժամիջոցների արդյունքում գանձված գումարների աճով, ինչպես նաև էներգետիկայի բնագավառում էլեկտրական էներգիայի և բնական գազի ներկրման և արտահանման գործունեության լիցենզիայի պայմանները չկատարելու կամ ոչ պատշաճ կատարելու դեպքում ֆինանսական երաշխիքներից մուտքերով, որոնց գծով նախորդ տարվա հունվարին մուտքեր չէին ստացվել:

1. **Այլ եկամուտների գծով ՀՀ պետական բյուջեի մուտքերը (մլն դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար ամսվա փաստ** | **2022թ. առաջին եռամսյակի ճշտված պլան** | **2022թ. հունվար ամսվա փաստ** | **Կատարո-ղականն առաջին եռամսյակի ճշտված պլանի նկատմամբ** | **2022թ. հունվարը 2021թ. հունվարի նկատ-մամբ** |
| **Այլ եկամուտներ**, այդ թվում` | ***4,464.1*** | **11,666.9** | ***5,035.3*** | **43.2%** | **112.8%** |
| Պետական սեփականություն հանդիսացող գույքի վարձակալությու-նից եկամուտներ | 24.1 | 83.9 | 24.9 | 29.7% | 103.3% |
| Տոկոսավճարներ և շահաբաժիններ, այդ թվում՝ | 885.4 | 3,505.0 | 1,213.8 | 34.6% | 137.1% |
| * բանկերում և այլ ֆինանսավար-կային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացվող տոկոսավճարներ | 885.3 | 3,500.0 | 1,173.9 | 33.5% | 132.6% |
| * իրավաբանական անձանց կապիտալում կատարված ներդրում-ներից ստացվող շահաբաժիններ | 0.1 | 5.0 | 39.9 | 797.1% | 57758.7% |
| Պետության կողմից տրված վարկերի օգտագործման դիմաց վճարներ (տոկոսներ), այդ թվում՝ | 1,582.6 | 2,138.2 | 1,296.5 | 60.6% | 81.9% |
| * ռեզիդենտներին տրամադրված վարկերի օգտագործման տոկոսա-վճարներ | 1,582.6 | 2,111.7 | 1,296.5 | 61.4% | 81.9% |
| * ոչ ռեզիդենտներին տրամա-դրված վարկերի օգտագործման տոկոսավճարներ | 0.0 | 26.6 | 0.0 | 0.0% |  |
| Այլ կատեգորիաներում չդասակարգված տրանսֆերտներ | 48.0 | 0.0 | 0.0 |  | 0.1% |
| Իրավախախտումների համար գործադիր, դատական մարմինների կողմից կիրառվող պատժամիջոց-ներից մուտքեր | 954.3 | 2,495.2 | 1,266.7 | 50.8% | 132.7% |
| Ապրանքների մատակարարումից և ծառայությունների մատուցումից եկամուտներ | 916.1 | 3,156.0 | 1,125.7 | 35.7% | 122.9% |
| Օրենքով և իրավական այլ ակտերով սահմանված՝ պետական բյուջե մուտքագրվող այլ եկամուտներ | 53.6 | 288.5 | 107.6 | 37.3% | 200.6% |

*Պետական բյուջեի ծախսերը*

2022 թվականի հունվար ամսվա ՀՀ պետական բյուջեի ծախսերը նախորդ տարվա նույն ժամանակահատվածի համեմատ աճել են 25.8%-ով կամ 18.2 մլրդ դրամով՝ հիմնականում պայմանավորված կենսաթոշակների, պարտքի սպասարկման և ոչ ֆինանսական ակտիվների գծով ծախսերի աճով:

1. **ՀՀ պետական բյուջեի ծախսերը (մլրդ դրամ)**

|  |  |  |  |
| --- | --- | --- | --- |
|  | **2021թ հունվար ամսվա փաստ** | **2022թ. առաջին եռամսյակի ճշտված պլան** | **2022թ. հունվար ամսվա փաստ** |
| **Ընդամենը ծախսեր** | **70.5** | **480.1** | **88.7** |
| Ընթացիկ ծախսեր | 69.7 | 421.3 | 81.5 |
| Ոչ ֆինանսական ակտիվների հետ գործառնություններ | 0.8 | 58.8 | 7.2 |
|  |  |  |  |
| **Կշիռն ընդամենը ծախսերի մեջ** |  |  |  |
| Ընթացիկ ծախսեր | 98.9% | 87.8% | 91.9% |
| Ոչ ֆինանսական ակտիվների հետ գործառնություններ | 1.1% | 12.2% | 8.1% |

Ընթացիկ ծախսերի բաղադրիչների վերաբերյալ տվյալները ներկայացված են Աղյուսակ 12-ում:

2021 թվականի նույն ժամանակահատվածի համեմատ պարտքի սպասարկման ծախսերի աճը  մեծամասամբ պայմանավորված է եղել 2021 թվականի փետրվարի 2-ին տեղաբաշխված 750 մլն ԱՄՆ դոլարի արտարժութային պարտատոմսերի սպասարկման գծով կատարված վճարմամբ, որի ծավալը կազմել է 6,547,230.0 հազ դրամ և որոնց սպասարկման գծով վճարումներ չեն կատարվել 2021 թվականի հունվարին: Միաժամանակ սպասարկման ծախսերի ավելացմանը նպաստել է նաև 2022 թվականի հունվարին մարված պետական կարճաժամկետ պարտատոմսերի զեղչատոկոսների բարձրացումը՝ 2021 թվականի հունվարին մարված պարտատոմսերի համեմատությամբ:

1. **Կառավարության պարտքի սպասարկման ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար ամսվա փաստ** | **2022թ. առաջին եռանսյակի ճշտված պլան** | **2022թ. հունվար ամսվա փաստ** | **Կատարո-ղականը ճշտված պլանի նկատմամբ** | **2022թ. հունվարը 2021թ. հունվարի նկատմամբ** |
| **Տոկոսավճարներ,** այդ թվում՝ | **2.3** | **40.5** | **9.0** | **22.2%** | **388.2%** |
| Ներքին տոկոսավճարներ | 0.2 | 13.2 | 0.8 | 5.9% | 364.1% |
| Արտաքին տոկոսավճարներ | 2.1 | 27.2 | 8.2 | 30.1% | 390.6% |

Նախորդ տարվա հունվարի համեմատ պետական բյուջեից տրամադրված դրամաշնորհների աճը հիմնականում պայմանավորված է այլ ընթացիկ դրամաշնորհների գծով ծախսերի աճով:

1. **ՀՀ պետական բյուջեից տրամադրված դրամաշնորհները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար ամսվա  փաստ** | **2022թ. առաջին եռամսյակի**  **ճշտված պլան** | **2022թ. հունվար ամսվա  փաստ** | **Կատարո-ղականն առաջին եռամսյակի ճշտված պլանի նկատմամբ** | **2022թ. հունվարը 2021թ. հունվարի նկատ-մամբ** |
| **Դրամաշնորհներ,** այդ թվում՝ | **7.7** | **51.1** | **8.5** | **16.7%** | **110.8%** |
| Միջազգային կազմակերպու-թյուններին | 0.6 | 1.4 | 0.5 | 37.7% | 88.9% |
| Պետական հատվածի այլ մակարդակներին (ընթացիկ), այդ թվում` | 7.1 | 45.3 | 7.9 | 17.5% | 111.8% |
| - Համայնքների բյուջեներին համահարթեցման սկզբունքով տրվող դոտացիաներ | 5.4 | 16.1 | 5.4 | 33.3% | 99.6% |
| - Այլ ընթացիկ դրամաշնորհներ | 1.7 | 29.2 | 2.6 | 8.7% | 150.2% |
| Պետական հատվածի այլ մակարդակներին (կապիտալ) | 0.0 | 4.4 | 0.1 | 1.9% | 367.0% |

Նախորդ տարվա նույն ժամանակահատվածի համեմատ սոցիալական նպաստների գծով ծախսերի նվազումը հիմնականում պայմանավորված է ռազմական դրությամբ պայմանավորված՝ Ադրբեջանի Հանրապետության վերահսկողության տակ անցած տարածքներում հաշվառված քաղաքացիներին 2021 թվականի հունվարին միանվագ դրամական աջակցության տրամադրմամբ:

Կենսաթոշակների գծով ծախսերի աճը հիմնականում պայմանավորված է կուտակային կենսաթոշակային հատկացումների աճով, որոնք կազմել են 11.5 մլրդ դրամ՝ 3.2 անգամ կամ 7.9 մլրդ դրամով գերազանցելով 2021 թվականի նույն ցուցանիշը:

1. **ՀՀ պետական բյուջեից տրամադրված նպաստները և կենսաթոշակները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար ամսվա  փաստ** | **2022թ. առաջին եռամսյակի**  **ճշտված պլան** | **2022թ. հունվար ամսվա  փաստ** | **Կատարո-ղականն առաջին եռամսյակի ճշտված պլանի նկատմամբ** | **2022թ. հունվարը 2021թ. հունվարի նկատմամբ** |
| **Սոցիալական նպաստներ և կենսաթոշակներ,** այդ թվում` | **39.5** | **154.4** | **45.7** | **29.6%** | **115.8%** |
| Նպաստներ | 13.4 | 45.2 | 11.4 | 25.3% | 85.4% |
| Կենսաթոշակներ | 26.1 | 109.3 | 34.3 | 31.4% | 131.4% |

1. **ՀՀ պետական բյուջեի ընթացիկ ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար ամսվա  փաստ** | **2022թ. առաջին եռամս-յակի**  **ճշտված պլան** | **2022թ. հունվար ամսվա  փաստ** | **Կատարո-ղականն առաջին եռամսյակի ճշտված պլանի նկատմամբ** | **2022թ. հունվարը 2021թ. հունվարի նկատ-մամբ** |
| **Ընթացիկ ծախսեր,**  այդ թվում՝ | **69.7** | **421.3** | **81.5** | **19.3%** | **116.8%** |
| Աշխատավարձ | 5.8 | 38.4 | 6.5 | 17.0% | 112.0% |
| Ծառայությունների և ապրանքների ձեռք բերում | 1.5 | 38.8 | 2.2 | 5.6% | 142.3% |
| Տոկոսավճարներ | 2.3 | 40.5 | 9.0 | 22.2% | 388.2% |
| Սուբսիդիաներ | 0.8 | 29.0 | 0.0 | 0.0% | 0.2% |
| Դրամաշնորհներ | 7.7 | 51.1 | 8.5 | 16.7% | 110.8% |
| Սոցիալական նպաստներ և կենսաթոշակներ | 39.5 | 154.4 | 45.7 | 29.6% | 115.8% |
| Այլ ծախսեր | 12.1 | 69.1 | 9.6 | 13.8% | 78.7% |
| **Կշիռն ընթացիկ ծախսերում,** այդ թվում՝ |  |  |  |  |  |
| Աշխատավարձ | 8.4% | 9.1% | 8.0% |  |  |
| Ծառայությունների և ապրանքների ձեռք բերում | 2.2% | 9.2% | 2.7% |  |  |
| Տոկոսավճարներ | 3.3% | 9.6% | 11.0% |  |  |
| Սուբսիդիաներ | 1.1% | 6.9% | 0.0% |  |  |
| Դրամաշնորհներ | 11.0% | 12.1% | 10.5% |  |  |
| Սոցիալական նպաստներ և կենսաթոշակներ | 56.6% | 36.7% | 56.1% |  |  |
| Այլ ծախսեր | 17.4% | 16.4% | 11.7% |  |  |

Նախորդ տարվա նույն ժամանակահատվածի համեմատ ոչ ֆինանսական ակտիվների հետ գործառնությունների ցուցանիշի 6.4 մլրդ դրամով աճը պայմանավորված է ոչ ֆինանսական ակտիվների գծով ծախսերի աճով: Վերջինս էլ հիմնականում պայմանավորված է ՀՀ պաշտպանության նախարարության շենքային պայմանների բարելավման միջոցառման շրջանակներում կատարված ծախսերի աճով, որոնք կազմել են 6.6 մլրդ դրամ՝ նախորդ տարվա հունվարի 51.4 մլն դրամի դիմաց:

Ոչ ֆինանսական ակտիվների օտարումից հաշվետու ժամանակահատվածում ստացվել են 117.4 մլն դրամ մուտքեր՝ եռամսյակային ծրագրով նախատեսված 1 մլրդ դրամի և 2021 թվականի նույն ժամանակահատվածում ստացված 12.1 մլն դրամի դիմաց:

1. **ՀՀ պետական բյուջեի ոչ ֆինանսական ակտիվների հետ գործառնությունները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար ամսվա  փաստ** | **2022թ. առաջին եռամսյակի**  **ճշտված պլան** | **2022թ. հունվար ամսվա  փաստ** | **Կատարո-ղականն առաջին եռամսյակի ճշտված պլանի նկատմամբ** | **2022թ. հունվարը 2021թ. հունվարի նկատմամբ** |
| **Ոչ ֆինանսական ակտիվների հետ գործառնություններ,** այդ թվում՝ | **0.8** | **58.8** | **7.2** | **12.3%** | **929.3%** |
| Ոչ ֆինանսական ակտիվների գծով ծախսեր, այդ թվում՝ | 0.8 | 59.8 | 7.3 | 12.3% | 930.0% |
| * շենքեր և շինություններ | 0.7 | 48.3 | 6.9 | 14.2% | 953.5% |
| * մեքենաների և սարքավորում-ների ձեռք բերում, պահպանում և հիմնանորոգում | 0.1 | 10.3 | 0.5 | 4.4% | 70.2% |
| * այլ հիմնական միջոցներ | 0.0 | 1.2 | 0.0 | 2.1% | 504.6% |
| Ոչ ֆինանսական ակտիվների օտարումից մուտքեր | 0.0 | -1.0 | -0.1 | 11.7% | 973.7% |

*ՀՀ պետական բյուջեի պակասուրդը*

2022 թվականի հունվար ամսվա ընթացքում ՀՀ պետական բյուջեն կատարվել է շուրջ 61 մլրդ դրամ հավելուրդով՝ առաջին եռամսյակի համար ծրագրված 66.8 մլրդ դրամ պակասուրդի և նախորդ տարվա նույն ժամանակահատվածի 65.5 մլրդ դրամ հավելուրդի դիմաց: Բյուջեի հավելուրդը հիմնականում պայմանավորված է ծախսերի համեմատ եկամուտների առավել բարձր կատարողականով, որի արդյունքում ֆինանսավորման ներքին աղբյուրներում նախատեսված բյուջեի ազատ միջոցներն աճել են 78 մլրդ դրամով: Բացի այդ, ցածր ցուցանիշ է արձանագրվել արտաքին աղբյուրներից ստացվող վարկերի գծով, որոնք կազմել են ավելի քան 1 մլրդ դրամ կամ եռամսյակային ծրագրի 1.8%-ը:

Հաշվետու ժամանակահատվածում ֆինանսավորման ներքին աղբյուրներից փոխառու միջոցների հաշվին պետական բյուջեի պակասուրդի ֆինանսավորումն ապահովվել է գանձապետական պարտատոմսերի տեղաբաշխումից զուտ մուտքերի հաշվին:

1. **ՀՀ պետական բյուջեի պակասուրդի ֆինանսավորման աղբյուրները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար ամսվա  փաստ** | **2022թ. առաջին եռամսյակի ճշտված պլան** | **2022թ. հունվար ամսվա  փաստ** | **Կատարո-ղականն առաջին եռամսյակի ճշտված պլանի նկատմամբ** | **2022թ. հունվարը 2021թ. հունվարի նկատմամբ** |
| **Դեֆիցիտ (պակասուրդ)**, այդ թվում` | **-65.5** | **66.8** | **-61.0** | **-91.3%** | **93.2%** |
| Ներքին աղբյուրներ, այդ թվում` | -47.3 | 70.7 | -42.8 | -60.5% | 90.5% |
| * Փոխառու միջոցներ | 14.6 | 77.0 | 30.1 | 39.1% | 205.5% |
| * Ֆինանսական զուտ ակտիվներ | -62.0 | -6.2 | -72.9 | 1172.9% | 117.6% |
| Արտաքին աղբյուրներ, այդ թվում` | -18.1 | -4.0 | -18.2 | 458.0% | 100.2% |
| * Փոխառու միջոցներ | -8.2 | 31.8 | -5.6 | -17.7% | 69.0% |
| * Ֆինանսական զուտ ակտիվներ | -10.0 | -35.8 | -12.5 | 35.0% | 125.7% |

2022 թվականի հունվար ամսվա ընթացքում ներքին աղբյուրներից ֆինանսական զուտ ակտիվների հաշվին բյուջեի պակասուրդի ֆինանսավորումը կազմել է -72.9 մլրդ դրամ` առաջին եռամսյակում ծրագրված ‑6.2 մլրդ դրամի դիմաց: Մասնավորապես՝ եռամսյակային ծրագրով նախատեսվել է արտաքին աջակցությամբ իրականացվող ծրագրերի շրջանակներում շուրջ 4.7 մլրդ դրամ վարկերի տրամադրում ՀՀ ռեզիդենտներին, որի դիմաց հաշվետու ժամանակահատվածում միջոցներ չեն տրամադրվել: Նախկինում պետական բյուջեից ռեզիդենտներին տրամադրված վարկերից վերադարձվել է շուրջ 5.1 մլրդ դրամ՝ առաջին եռամսյակում ծրագրված 7.6 մլրդ դրամի դիմաց: Հաշվետու ժամանակահատվածում ֆինանսավորման ներքին աղբյուրներում բյուջեի ազատ միջոցներն աճել են 78 մլրդ դրամով՝ առաջին եռամսյակում ծրագրված 9.2 մլրդ դրամի դիմաց:

2022 թվականի հունվար ամսվա ընթացքում արտաքին աղբյուրներից փոխառու միջոցների հաշվին ՀՀ պետական բյուջեի պակասուրդը ֆինանսավորվել է արտաքին վարկատուների աջակցությամբ իրականացվող նպատակային վարկային ծրագրերի շրջանակներում ստացված վարկային միջոցների հաշվին, որոնք կազմել են ավելի քան 1 մլրդ դրամ՝ կազմելով առաջին եռամսյակի ծրագրված ցուցանիշի 1.8%-ը:

1. **Արտաքին աղբյուրներից նպատակային վարկերի ստացում (մլրդ դրամ)**

|  |  |  |  |
| --- | --- | --- | --- |
|  | **2022թ. առաջին եռամսյակի ճշտված պլան** | **2022թ. հունվար ամսվա  փաստ** | **Կատարո-ղականն առաջին եռամսյակի ճշտված պլանի նկատմամբ** |
| **Նպատակային վարկերի ստացում**,  այդ թվում` | **59.0** | **1.0** | **1.8%** |
| **Միջազգային կազմակերպություններից** | **22.6** | **1.0** | **4.6%** |
| Համաշխարհային բանկ | 5.1 | 0.9 | 18.2% |
| Վերակառուցման և զարգացման եվրոպական բանկ | 3.5 | 0.0 | 0.0% |
| Եվրոպական ներդրումային բանկ | 2.0 | 0.0 | 0.0% |
| Ասիական զարգացման բանկ | 9.9 | 0.1 | 1.2% |
| Եվրասիական զարգացման բանկ | 1.9 | 0.0 | 0.0% |
| Այլ վարկատուներ | 0.2 | 0.0 | 0.0% |
| **Օտարերկրյա պետություններից** | **1.7** | **0.0** | **0.0%** |
| Գերմանիա (Վերականգնման վարկերի բանկ) | 1.0 | 0.0 | 0.0% |
| Ֆրանսիա | 0.7 | 0.0 | 0.0% |

6.7 մլրդ դրամ ուղղվել է արտաքին վարկերի մարմանը՝ կազմելով եռամսյակային ծրագրի 24.6%-ը: Նշված գումարից 2.5 մլրդ դրամն ուղղվել է միջազգային կազմակերպությունների, 4.1 մլրդ դրամը` օտարերկրյա պետությունների և 55.1 մլն դրամը` օտարերկրյա առևտրային բանկերի նկատմամբ պարտավորությունների մարմանը:

Արտաքին ֆինանսական զուտ ակտիվների հաշվին պետական բյուջեի ֆինանսավորումը հաշվետու ժամանակահատվածում կազմել է ‑12.5 մլրդ դրամ` 35%-ով ապահովելով եռամսյակային ծրագրով նախատեսված ցուցանիշը: Միջոցները հիմնականում ուղղվել են Արցախի Հանրապետությանը վարկերի տրամադրմանը:

1. **ՀՀ պետական բյուջեի պակասուրդի արտաքին ֆինանսական զուտ ակտիվները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2021թ. հունվար ամսվա  փաստ** | **2022թ. առաջին եռամսյակի ճշտված պլան** | **2022թ. հունվար ամսվա  փաստ** | **Կատարո-ղականն առաջին եռամսյակի ճշտված պլանի նկատմամբ** | **2022թ. հունվարը 2021թ. հունվարի նկատմամբ** |
| **Ֆինանսական զուտ ակտիվներ,** այդ թվում` | **-10.0** | **-35.8** | **-12.5** | **35.0%** | **125.7%** |
| Վարկերի և փոխատվությունների տրամադրում (Արցախի Հանրապետությանը) | -9.0 | -36.0 | -12.1 | 33.6% | 134.4% |
| Տրամադրված վարկերի և փոխատվությունների վերադարձից մուտքեր (Վրաստանից) | 0.0 | 0.2 | 0.0 | 0.0% | 0.0% |
| Բաժնետոմսերի և կապիտալում այլ մասնակցության ձեռքբերում | -0.5 | 0.0 | 0.0 | 0.0% | 0.0% |
| Այլ | -0.5 | 0.0 | -0.4 |  | 88.6% |